MALTA DIBATTITI TAL-KAMRA TAD-DEPUTATI (Rapport Ufficjali u Rivedut) ID-DISA' PARLAMENT Seduta Nru. 762 L-Erbgħa, 26 ta' Ġunju, 2002 Stampat fl-Ufficcju ta' l-Iskrivan Kamra tad-Deputati MALTA Prezz Lm1 ID-DISA' PARLAMENT Seduta Nru. 762

L-Erbgħa, 26 ta' Ġunju, 2002

Il-Kamra tad-Deputati ltaqgħet fil-Kamra tal-Parlament, il-Palazz, il-Belt Valletta, fis-6.01 p.m.

Talba

SEDUTA NRU.

L-Erbgħa, 26 ta' Ġunju, 2002

WERREJ

MINUTI 41

MISTOQSIJIET – TWEĠIBIET ORALI 41

MISTOQSIJIET GĦAL TWEĠIBIET ORALI MWIEĠBA BIL-MIKTUB 44

MINUTI

Il-Minuti tas-Seduta Nru. 761 li saret fid-19 ta' Ġunju, 2002 ġew konfermati.

MISTOQSIJIET – TWEĠIBIET ORALI

BAĦRIJA – VULTAĠĠ TA' DAWL BAXX

L-ONOR.

NOEL FARRUGIA staqsa lill-Ministru għas-Servizzi Ekonomiċi: Jista' l-Ministru jgħidli x'sar dwar il-kwestjoni ta' vultaġġ baxx fil- Baħrija?

ONOR.

NINU ZAMMIT (Ministru għall-Agrikoltura u Sajd) (f'isem il-Ministru għas-Servizzi Ekonomiċi): F'dan l-istadju ma għandi xejn xi nżid mat- tweġiba li tajt għall-mistoqsija 31093.

MR SPEAKER: L-Onor.

Farrugia, domanda supplimentari.

ONOR.

NOEL FARRUGIA: Ladarba l-Ministru qed iwieġeb għan-nom tal-ministru sieħbu, jista' jgħidilna x'se jiġri mill-management u mill-ħaddiema ta' l- IPSE, l-MDC u l-METCO, tliet aġenziji li skond ma tħabbar se jiġu amalgamati f'aġenzija waħda li suppost dalwaqt għandha tibda topera.

MR SPEAKER: Il-Ministru.

ONOR.

NINU ZAMMIT: Mr Speaker, ninforma lill-Kamra li l-Onor.

Josef Bonnici qiegħed fuq xogħol ieħor tal-gvern u għal din ir-raġuni li jien qomt nirrispondi f'ismu.

Issa jekk l-Onor.

Membru għandu xi domanda oħra x'jagħmel lill-Ministru Bonnici, nitolbu jagħmililu meta jkun preżenti fil-Kamra għax hu l-bniedem responsabbli.

MR SPEAKER: L-Onor.

Farrugia.

ONOR.

NOEL FARRUGIA: Jiena nirrispetta t-tweġiba tal-Ministru, imma ġaladarba affarijiet bħal dawn ikunu ġew approvati mill-kabinett u allura jkunu jagħmlu parti mill-policy tal-gvern, jista' l-Ministru jgħid jekk l- impjiegi tal-management u tal-ħaddiema fit-tliet aġenziji li semmejt humiex se jiġu ssalvagwardati?

Lill-Ministru m'iniex nistaqsih affarijiet tekniċi imma qed nagħmillu domanda wiesgħa fuq kwestjoni ta' impjiegi, u dan fuq kollox wara statement li sar fil-pubbliku ftit tal-ġimgħat ilu biss.

MR SPEAKER: Il-Ministru.

ONOR.

NINU ZAMMIT: Huwa ovvju li biex issir l-amalgamazzjoni jridu jsiru l-istudji u t-taħditiet neċessarji fid-diversi livelli.

F'dan ir-rigward m'hemmx dubju li n-nies tal-ministeru għas-servizzi ekonomiċi huma l- esperti u jekk ma jimpurtax, nitlob lill-Onor.

Membru jkollu ftit tal- paċenzja u jistenna li jkun hawn preżenti l-Onor.

Josef Bonnici biex jingħata l-informazzjoni li qed jitlob.

MR SPEAKER: L-Onor.

Farrugia

ONOR.

NOEL FARRUGIA: Sur President, jien allura neħodha li l-Ministru ma jafx x'inhi l-pożizzjoni dwar l-impjiegi tal-management u tal-ħaddiema inkwantu għal din l-amalgamazzjoni?

Nerġa' ngħid li mhux qed nistaqsi domandi tekniċi imma qiegħed nistaqsi biss jekk l-impjiegi tal-management u tal-ħaddiema f'dawn l-agenziji humiex mhedda.

MR SPEAKER: Il-Ministru.

ONOR.

NINU ZAMMIT: Sur President, jien m'iniex acting b'mod formali għall-Onor.

Bonnici.

Hu l-ministru responsabbli u hu jaf il-materja fuq ponot subgħajh.

Kieku kien hawn ċertament li kien jirrispondi għad- domanda ta' l-Onor.

Interpellant.

Irrid ngħid ukoll li ħadd m'għandu jippretendi li dak il-ministru li jqum biex jirrispondi fl-assenza ta' sieħbu, f'daqqa waħda jsir espert u informat f'kollox fuq qasam li mhux tiegħu.

L-ewwel ħaġa mhix prudenza li jien nidħol fuq sieħbi u l-mistoqsija li donnu se jibqa' jinsisti fuqha l- Onor. Farrugia, hi fuq materja totalment differenti minn dik originali.

Jien mhux daqshekk prużuntuż li ndaħħal imnieħri f'kollox!

Jekk l-Onor.

Farrugia jrid li nitkellmu fuq il-vultaġġ tad-dawl nista' nwieġbu sa ċertu punt għax għandi ftit esperjenza fuq dawn l-affarijiet, imma m'għandux jippretendi li nirrispondih għal kull domanda li jagħmilli.

Diġa' għedtlu li l-Ministru Bonnici hu l-bniedem intiż fuq dawn l- affarijiet u nitolbu jistaqsi lilu.

Qomt jien nirrispondi l-mistoqsija oriġinali dwar vultaġġ peress li sieħbi jinsab impenjat fuq xogħol ieħor tal-gvern.

Jekk l-Onor.

Interpellant irid jagħmel aktar domandi, nitolbu jagħmilhom lil min għandu jagħmilhom.

Naħseb li anke l-etika hekk titlob.

MR SPEAKER: L-Onor.

Mizzi.

ONOR.

JOE MIZZI: Il-Ministru qed isemmi l-etika u jien ngħidlu li l- etika titlob li l-ministri jkunu qegħdin hawn preżenti fil-Kamra.

Naħseb li jaqbel miegħi wkoll li dak il-ministru li lilu tiġi indirizzata l-ewwel interprellanza li tkun tidher fuq l-aġenda, għandu jkun preżenti biex jagħti t-tweġiba tiegħu.

(Interruzzjonijiet) Forsi xi ħadd jista' jispjegalna għaliex m'huwiex qiegħed hawn il-Ministru Josef Bonnici?

Jista' jkun li għalih hemm ħaġa oħra li tiġi qabel l-ogħla istituzzjoni tal- pajjiż!

MR SPEAKER: Il-Ministru

ONOR.

NINU ZAMMIT: Jiena nerġa' ngħid li l-ministru m'huwiex assenti b'kapriċċ imma qiegħed fuq xogħol ieħor tal-gvern.

(Interuzzjonijiet)

Sur President, jien infakkar lill-Onor.

Mizzi li meta huma kienu fuq din in- naħa tal-Kamra kien iqum hu jirrispondi f'isem kulħadd.

Dak iż-żmien ma kienx jiġi ministru wieħed hawn ġew imma kienu jbellgħu kollox lilu u kien jieħu pjaċir iservi għal kulħadd!

MR SPEAKER: l-Onor.

Mizzi.

ONOR.

JOE MIZZI: Meta jiena kont nirrispondi f'isem sħabi intom kontu takkużawna b'irresponsabbilta', allavolja kontu tkunu tafu li sħabi kienu qegħdin fuq xogħol ieħor tal-gvern.

Issa tistgħu tgħidulna fuq liema xogħol qiegħed l-Onor.

Josef Bonnici?

Jien naħseb li l-Ministru qed jgħid li qiegħed fuq xogħol ieħor biex jgħattilu!

MR SPEAKER: Il-Ministru.

ONOR.

NINU ZAMMIT: Nerġa' niġbed l-attenzjoni ta' l-Onor.

Mizzi li l- Ministru Josef Bonnici llum m'huwiex hawn preżenti minħabba li għandu xogħol ieħor.

(Interruzzjonijiet) Meta se nitgħallmu nirrispettaw lil xulxin hawnhekk?

MR SPEAKER: Jekk jogħġobkom, inżommu l-ordni.

ONOR.

NINU ZAMMIT: Nerġa' nfakkar li fl-amministazzjoni preċedenti, ta' kuljum preċett l-uniku ministru li kien jiġi hawnhekk biex jirrispondi għall-interpellanzi kien l-Onor.

Joe Mizzi, ministru mingħajr portafoll.

Kien iservi għall-ministri l-oħra kollha.

(Interruzzjonijiet) Ara x'jidħaq l-Onor.

Farrugia!

MR SPEAKER: L-Onor.

Farrugia.

ONOR.

NOEL FARRUGIA: Qed nidħak għax il-Ministru qed jikkonferma li almenu kien jirrispondi l-Onor.

Joe Mizzi!

(Interruzzjonijiet) Lili ħadd m'hu qed jirrispondini, allavolja qed inkun prudenti fil-mistoqsijiet li nagħmel.

Nerġa' ngħid li tliet ġimgħat ilu tħabbar li l-MDC, l-IPSE u l- METCO kellhom jingħaqdu f'organizzazzjoni waħda u jien nixtieq li xi ħadd jgħidli x'se tkun il-pożizzjoni tal-management u tal-ħaddiema!

L-impjieg tagħhom se jkun imħares u ssalvagwardat taħt din l-intrapriża l-ġdida?

Din hija xi ħaġa li jkun jafha kull ministru għax nifhem li d-deċiżjoni tkun ġiet approvata mill-kabinett.

Jekk il-Ministru m'għandux din l- informazzjoni jgħidli li ma jafx, imma peress li hawn qed nitkellmu fuq kwestjoni ta' natura ġenerali, kont nippretendi li dawn l-affarijiet ikun jafhom fuq ponot subgħajh!

MR SPEAKER: Il-Viċi Prim Ministru.

ONOR.

LAWRENCE GONZI (Viċi Prim Ministru u Ministru għall-Politika Soċjali): L-ewwelnett il-Ministru Bonnici m'huwiex qiegħed hawn għax għandu mpenji oħra, bħalma nimmaġina li għandhom impenji oħra l-Kap ta' l- Oppożizzjoni li m'huwiex qiegħed hawn, l-Onor.

Charles Buhagiar, l-Onor.

John Attard Montalto, l-Onor.

Joe Cuschieri, l-Onor.

Helena Dall u l-Onor.

Carmelo Vella.

Fi kliem ieħor l-oppożizzjoni kollha m'hijiex hawn ħlief għall-Onor.

Noel Farrugia u l-Onor.

Joe Mizzi!

MR SPEAKER: On a point of order, l-Onor.

Mizzi.

ONOR.

JOE MIZZI: Filwaqt li l-mistoqsijiet isiru minn din in-naħa għalkemm jista' jagħmilhom ħaddieħor ukoll, il-Viċi Prim Ministru m'huwiex qed jgħid li l-prim ministru, li huwa responsabbli mill-kabinett u allura jista' jirrispondi f'isem kulħadd, lanqas m'hu qiegħed hawn preżenti.

Biex nuri l-irresponsabbilta' tan-naħa tal-gvern li lanqas għandhom membri biżżejjed biex iżommu l-parlament għaddej, qed ngħajjat għal quorum, Sur President.

MR SPEAKER: Hawn talba għal quorum.

Is-Seduta hija sospiża għal-ħames minuti.

Is-Seduta ġiet sospiża fis-6.14 p.m. minħabba nuqqas ta' quorum u rriżumiet ħames minuti wara.

MR SPEAKER: Is-Seduta tkompli.

L-Onor.

Mizzi.

ONOR.

JOE MIZZI: Ninsisti fuq it-talba tiegħi.

MR SPEAKER: Nitlob lill-Iskrivan tal-Kamra jgħodd in-numru ta' l-Onor.

Membri preżenti.

Preżenti kienu l-Onor:

Francis Agius Frederick Azzopardi Michael Bonnici Joe Borg Tonio Borg John Dalli Louis Deguara Eddie Fenech Adami Censu Galea Mario Galea Lawrence Gonzi Joe Mizzi Michael Refalo Ninu Zammit

MR SPEAKER: Peress li m'hawnx preżenti n-numru ta' membri kif rikjest bir- regolamenti, qed naġġorna l-Kamra għal nhar it-Tnejn 1 ta' Lulju, 2002 fis- 6:00 p.m. bl-istess aġenda.

Fis-6:20 p.m. il-Kamra aġġornat.

MISTOQSIJIET GĦAL TWEĠIBIET ORALI MWIEĠBA BIL-MIKTUB

UE – KWOTI U TARIFFI

L-ONOR.

NOEL FARRUGIA staqsa lill-Ministru għall-Agrikoltura u Sajd: Jista' l-Ministru jpoġġi fuq il-Mejda tal-Kamra l-lista ta' 87 prodott ta' l-ikel li se jkunu suġġett ta' kwota u tariffa wara li Malta ssir membru ta' l-UE kif spjegat fit-tweġiba tiegħu fis-seduta 720?

ONOR.

NINU ZAMMIT: Nissuġerixxi lill-Onor.

Interpellant jirriferi għat- TARIC ta' l-UE.

UE – SPECIAL SAFEGUARDS

L-ONOR.

NOEL FARRUGIA staqsa lill-Ministru għall-Agrikoltura u Sajd: Jista' l-Ministru jpoġġi fuq il-Mejda tal-Kamra l-lista ta' 539 prodott ta' ikel li fuqhom se jkun hemm special safeguards ta' l- agriculture products li l-UE għandha rreġistrati mad-WTO wara li Malta ssir membru ta' l-UE kif spjegat fit-tweġiba tiegħu fis-seduta 720?

ONOR.

NINU ZAMMIT: Nirriferi lill-Onor.

Interpellant għall-ftehim bejn l- UE u d-WTO li sar qabel u li jifforma parti mil-ftehim ta' Marrakesh.

PULIZIJA - LIĊENZJI

L-ONOR.

NOEL FARRUGIA staqsa lill-Ministru ta' l-Intern u l- Ambjent: B'riferenza għat-talba li qed tintbagħat separatament, jista' l- Ministru jara jekk teżistix il-possibbilta` li titħaffef il-proċedura?

Jekk fl-affermattiv meta?

ONOR.

TONIO BORG: Ninsab infurmat li din il-liċenzja inħarġet.

MTARFA HOME

L-ONOR.

NOEL FARRUGIA staqsa lill-Viċi Prim Ministru u Ministru għall-Politika Soċjali: B'riferenza għat-talba pendenti tal-persuna li d- dettalji tagħha qed jintbagħtu separatament sabiex tidħol fi Mtarfa home, jista' l-Viċi Prim Ministru jikkunsidra l-urġenza tal-każ kawża taċ- ċirkostanzi familjari?

Jekk fl-affermattiv, meta?

ONOR.

LAWRENCE GONZI: Ninsab infurmat li l-każ li għamel riferenza għalih l-Onor.

Interpellant qed jiġi trattat bħala wieħed urġenti tant li għalkemm l-applikazzjoni saret fl-20 ta' Marzu 2002, diġa` sar ir-rapport soċjali u r-rapport mediku mistenni jsir fi żmien qasir.

LEVIES - BIEDJA

L-ONOR.

NOEL FARRUGIA staqsa lill-Ministru għall-Agrikoltura u Sajd: Jista' l-Ministru jikkonferma li l-levies tal-biedja f'pajjiżna huma limitati biss fuq 25% tal-prodotti li nikkunsmaw?

ONOR.

NINU ZAMMIT: Il-levies tal-biedja f'pajjiżna huma dawk elenkati fl- ewwel parti tat-tieni skeda ta' l-Att dwar il-Promozzjoni ta' Prodotti Lokali (Kap. 336) kif jidhru fl-avviż legali 74 ta' l-2002 ippubblikat fil- gazzetta tal-gvern tat-28 ta' Marzu, 2002.

KUNTRATTURI – ĦLASIJIET PENDENTI

L-ONOR.

CHRIS AGIUS staqsa lill-Ministru għat-Trasport u Komunikazzjoni: Jista' l-Ministru jgħid liema huma dawk il-kuntratturi li għandhom jitħallsu għal xogħol li għamlu minn Settembru 1998 sal-lum?

X'inhuma l-ammonti għal kull każ u kemm ilhom pendenti?

ONOR.

ĊENSU GALEA: L-informazzjoni kif mitluba mill-Onor.

Interpellant qed tinġabar u tingħata f'seduta oħra.

BORMLA – ST.

JOHN STREET - POSTIJIET VOJTA

L-ONOR.

CHRIS AGIUS staqsa lill-Viċi Prim Ministru u Ministru għall- Politika Soċjali: Jista' l-Ministru jara li jingħalqu bil-ġebel il-bibien tal-postijiet li ġew żvojtjati fl-area ta' St. John Street Bormla, quddiem il-club ta' Cospicua Rangers peress li fihom qed ikun hemm l-abbużi?

ONOR.

LAWRENCE GONZI: Nirreferi lill-Onor.

Interpellant għat-tweġiba li tajt għall-mistoqsija parlamentari 34206 f'seduta 760.

SPTAR SAN LUQA – OUT-PATIENTS

L-ONOR.

CHRIS AGIUS staqsa lill-Ministru tas-Saħħa: Issa li għaddew numru ta' xhur mill-aħħar viżta tal-persuna, li d-dettalji qed jintbagħtu separatament, fl-out-patients ta' St. Luke's, jista' l-Ministru jgħid meta se jibagħtu għall-anzjana ndikata sabiex issirilha l-operazzjoni tant meħtieġa?

ONOR.

LOUIS DEGUARA: Peress li l-informazzjoni mitluba mill-Onor.

Interpellant hija ta' natura personali, għandha tiġi segwita l-proċedura kif indikata fit-tweġiba għall-mistoqsija numru 13567 f'seduta 235.

STUDJU FIX-XJENZA VETERINARJA

L-ONOR.

CHARLES BUHAGIAR staqsa lill-Ministru ta' l-Edukazzjoni: Jista' l-Ministru jgħid jekk id-dipartiment ta' l-edukazzjoni jagħtix xi tip ta' għajnuna finanzjarja lill-istudenti li jagħmlu studju barra minn Malta fix-xjenza veterinarja meta dawn l-istess studenti jagħmlu korsijiet bħal dawn mhux b'xi forma ta' scholarship imma a spejjeż tagħhom?

ONOR.

LOUIS GALEA: Informat li l-istaff development section qatt ma tat għajnuna finanzjarja lill-istudenti li jagħmlu studji barra minn Malta fix- xjenza veterinarja.

Għajnuna finanzjarja għal studju barra minn Malta hi regolata mir- regolamenti ta' l-SDO għall-persuni li huma mpjegati tal-gvern.

WSC - ATTARD - KONT

L-ONOR.

CHARLES BUHAGIAR staqsa lill-Ministru għas-Servizzi Ekonomiċi: Jista' l-Ministru jgħid għaliex fil-każ tal-persuna li d- dettalji dwarha qed jintbagħtu separatament il-korporazzjoni għas-servizzi ta' l-ilma qiegħda tinsisti li din il-persuna tħallas nofs il-kont għall- konsum ta' l-elettriku u ta' l-ilma meta dan il-kont hu tant għoli u meta din il-persuna żgur li m'għandha l-ebda mod kif tħallas somma ta' flus daqshekk kbira?

ONOR.

JOSEF BONNICI: Ninsab infurmat li l-ammont dovut mill-konsumatur li qed jirreferi għalih l-Onor.

Interpellant ilu jakkumula mill-kont li nħareġ f'Novembru 1998.

Dan il-kont, u l-kontijiet li nħarġu sussegwentement, baqgħu ma tħallsux u lanqas ma saru pagamenti akkont.

Fiċ-ċirkostanzi, f'Jannar ta' din is-sena, il-korporazzjoni għas-servizzi ta' l-ilma talbet lill-korporazzjoni Enemalta sabiex tissospendi l- provvista ta' l-elettriku.

Uffiċjali ta' dik il-korporazzjoni kellmu personalment lill-konsumatur iżda dan baqa' m'għamel l-ebda pagament.

Għaldaqstant is-servizz ta' l-elettriku ġie sospiż fl-14 ta' Mejju.

Tajjeb infakkar li f'każi bħal dan, hija l-policy taż-żewġ Korporazzjonijiet li biex jingħata lura s-servizz, il-konsumatur irid iħallas nofs l-ammont dovut u jiffirma ftehim dwar kif ser iħallas il- kumplament.

Ma jidhirx li hemm lok li din il-policy ma tkunx applikata f'dan il-każ ukoll.

LOGĦOB TAL-FISEC

L-ONOR.

CARMELO ABELA staqsa lill-Ministru ta' l-Edukazzjoni: Jista' l-Ministru jgħid x'għajnuna ngħatat mill-Istat biex jiġu organizzati l-logħob tal-FISEC f'Malta?

ONOR.

LOUIS GALEA: Informat li kien intlaħaq ftehim bejn is-Segretarju Parlamentari u l-kumitat organizzattiv tal-FISEC dwar l-għajnuna biex jiġu organizzati dan il-logħob f'Malta.

Din l-għajnuna tikkonsisti f'għotja finanzjarja li tammonta għal Lm15,000.

S'issa diġa` ġew mgħoddija Lm7,000 minnhom.

Is-Segretarjat Parlamentari qiegħed ukoll jipprovdi għajnuna permezz ta' membri mill-istaff li qegħdin jgħinu fl-organizzazzjoni ta' dan il-logħob.

Id-dipartiment taż-żgħażagħ, kultura u sport se jgħin ukoll permezz ta' rranġar u upgrading tal-faċilitajiet.

Sar sforz sabiex il-multipurpose hall fil-kumpless sportiv tal-pixxina nazzjonali jitlesta sabiex jintuża għall-ewwel darba waqt dawn il-logħob.

Is-Segretarjat Parlamentari qiegħed joffri wkoll l-użu ta' dawn il- faċilitajiet biex isir il-logħob:

* Matthew Micallef St. John Stadium * Multipurpose hall fil-kumpless sportiv ta' l-universita` * pixxina nazzjonali fil-kumpless sportiv ta' l-universita`.

MARSA - TRACK TA' L-ATLETIKA - XOGĦOL

L-ONOR.

CARMELO ABELA staqsa lill-Ministru ta' l-Edukazzjoni: Jista' l-Ministru jgħid jekk dan is-sajf hux se jitqiegħed il-wiċċ il-ġdid tat-track ta' l-atletika tal-Marsa?

Jista' jgħid lil min ingħata l- kuntratt?

B'kemm?

Kemm kien hemm ditti li tefgħu offerti biex jieħdu x- xogħol?

Jista' jagħti lista ta' dawk li applikaw u kemm kienet kull offerta?

Meta se jibda x-xogħol?

Kemm hu stmat li se jdum sabiex jitlesta?

ONOR.

LOUIS GALEA: Informat li t-tender għat-tqegħid ta' wiċċ ġdid fit- track tal-Marsa għadu qiegħed jiġi aġġudikat.

Dwar l-aħħar parti tad- domanda nirreferi lill-Onor.

Interpellant għat-tweġiba li tajt għall- mistoqsija parlamentari 30734.

WAR MUSEUM – AVIATION HALL - SCAFFOLDING

L-ONOR.

CHARLES BUHAGIAR staqsa lill-Ministru ta' l-Edukazzjoni: B'riferenza għar-risposta tal-mistoqsija 34147, jista' l-Ministru jgħid minn min inbena l-iscaffolding?

Dan l-iscaffolding inkera wara li nħarġet sejħa għall-offerta jew b'xi mod ieħor?

Ix-xogħol li għalih inbena l- iscaffolding issa tlesta?

ONOR.

LOUIS GALEA: Informat li l-iscaffolding inbena minn Vassallo Scaffolding Services.

Dan l-iscaffolding inkera wara li ntalbet offerta verbali mingħand tliet kuntratturi li kienu: Vassallo Scaffolding Services, BTY Ltd., u Jos.

Spiteri & Sons Ltd.

Għal din l-offerta applika biss Vassallo Scaffolding Services.

Ix-xogħol li nkera għalih l-iscaffolding għadu ma sarx, biss l-ispezzjoni tas-saqaf saret u l-offerta biex isir ix-xogħol se tinħareġ fi żmien qarib.

Nixtieq niġbed l-attenzjoni li r-rata tal-kiri ta' l-iscaffolding hija ta' Lm20 fil-ġimgħa u mhux għal kull ġurnata kif indikat fir-risposta għall- mistoqsija parlamentari 34147.

MARSA - TRACK TA' L-ATLETIKA – KONTROLLI

L-ONOR.

CARMELO ABELA staqsa lill-Ministru ta' l-Edukazzjoni: Għalkemm huwa tajjeb li kulħadd ikollu ċans li juża t-track ta' l-atletika tal-Marsa, jista' l-Ministru jgħid x'kontroll ikun hemm biex ma jinqalgħux inċidenti jew ma ssirx ħsara?

Peress li l-gates huma dejjem miftuħa u kulħadd dieħel u ħiereġ, jista' jsir kontroll aħjar tas-sitwazzjoni?

ONOR.

LOUIS GALEA: Informat li fil-kumpless sportiv tal-Marsa hemm kontroll u sorveljanza kontinwa mill-istaff tat-taqsima sport tad- dipartiment taż-żgħażagħ u sport u anke permezz tas-servizzi ta' watchmen għal dak li għandu x'jaqsam ma' l-użu tal-faċilitajiet u biex jiġu kkontrollati xi inċidenti li jistgħu jinqalgħu.

MARSA SPORTS GROUND - UFFIĊĊJI ĠODDA

L-ONOR.

CARMELO ABELA staqsa lill-Ministru ta' l-Edukazzjoni: Jista' l-Ministru jgħid fiex waslu l-pjani biex isir żvilupp sħiħ fil- Marsa sports ground biex l-awtoritajiet ta' hemmhekk ikollhom uffiċċji ġodda u faċilitajiet aħjar?

ONOR.

LOUIS GALEA: Informat li diġa` tlesta x-xogħol tal-piling u għadu kemm ġie ppubblikat it-tender għall-bini ta' underground car part, dressing rooms u susbstation.

SECURITY OFFICERS - IDENTIFICATION

L-ONOR.

CARMELO ABELA staqsa lill-Ministru ta' l-Intern u l- Ambjent: Jista' l-Ministru jgħid x'sar s'issa biex dawk li jissejħu gwardji tas-sigurta` jew bouncers jiġu liċenzjati?

Jaħseb li dawn ikollhom xi forma ta' identifikazzjoni biex jingħarfu mill-pubbliku?

ONOR.

TONIO BORG: Il-Ministeru ta' l-Intern flimkien mal-Kummissarju tal- Pulizija qiegħed jikkonsidra jekk dawn il-persuni għandhomx jiġu regolati taħt kapitlu 389 tal-liġijiet ta' Malta.

PULIZIJA – ĦLASIJIET DOVUTI

L-ONOR.

CARMELO ABELA staqsa lill-Ministru ta' l-Intern u l- Ambjent: Jista' l-Ministru jgħid kemm għandhom jieħdu fi ħlas extra l- pulizija f'somma globali?

Kemm hi s-somma li għadha ma tħallsitx ta' xogħol extra li sar fl-1999, 2000 u 2001 separatament?

ONOR.

TONIO BORG: Ninsab infurmat li t-tagħrif mitlub mill-Onor.

Interpellant huwa kif ġej:

1999 Lm23,604.39 2000 Lm 1,822.66 2001 Lm16,306.23

INĊIDENTI TAT-TRAFFIKU

L-ONOR.

CHARLES BUHAGIAR staqsa lill-Ministru għat-Trasport u Komunikazzjoni: Jista' l-Ministru jispjega x'tip ta' miżuri l-gvern qiegħed jipproponi sabiex jitnaqqas in-numru ta' inċidenti tat-traffiku b'50% kif ġie rrapportat li qal f'konferenza xi jiem ilu?

ONOR.

ĊENSU GALEA: Jien infurmat li diġa` qed jittieħdu diversi inizjattivi biex in-numru ta' inċidenti li jikkaġunaw imwiet u korrimenti gravi f'pajjiżna jiġu mnaqqsa kemm jista' jkun.

Fost dawn il-miżuri ta' min isemmi l-programm li qed jitwettaq biex isir titjib fit-toroq, kemm għal traffic management aħjar b'junction upgrading, stallazzjoni ta' traffic lights u sinjali ta' traffiku kif ukoll miżuri oħra ta' traffic calming.

Parti oħra mill-miżuri li qed jittieħdu jinkludu wkoll l-upgrading tad- driving test.

Barra minn hekk il-gvern qed iħares ukoll lejn sistemi ġodda ta' enforcement bl-użu ta' teknoloġija moderna, u għalkemm għad jonqos ħafna xi jsir f'dan ir-rigward, huwa mportanti li kull ċittadin jagħraf ir- responsabilitajiet tiegħu u jagħti kull kontribut biex l-inċidenti fit- toroq jonqsu kemm jista' jkun.

MEPA - APPLIKAZZJONIJIET

L-ONOR.

CHARLES BUHAGIAR staqsa lill-Ministru ta' l-Intern u l- Ambjent: Jista' l-Ministru jgħid kemm hemm applikazzjonijiet quddiem l-MEPA għal kostruzzjoni ta' bini ta' għoli bejn il-15 u l-20 sular 'il fuq mil- livell tat-triq?

ONOR.

TONIO BORG: Ninsab infurmat li hemm żewġ applikazzjonijiet quddiem l-MEPA għal kostruzzjoni ta' bini għoli bejn 15- u 20-il sular 'il fuq mil- livell tat-triq.

Dawn l-applikazzjonijiet għadhom qed jiġu pproċessati.

NGOs

L-ONOR.

LEO BRINCAT staqsa lill-Ministru ta' l-Intern u l-Ambjent: Jista' l-Ministru jqiegħed fuq il-Mejda tal-Kamra lista flimkien mad- dettalji kollha ta' l-NGOs reġistrati f'Malta konnessi mal-qasam ta' l- ambjent?

ONOR.

TONIO BORG: Ma teżistix sistema ta' reġistrazzjoni ta' NGOs f'Malta.

WIRELESS TELEGRAPHY – TINDIF TA' UFFIĊINI

L-ONOR.

LEO BRINCAT staqsa lill-Ministru għat-Trasport u Komunikazzjoni: Jista' l-Ministru jgħid jistgħux jittieħdu passi biex l- uffiċini tal-wireless telegraphy jinżammu fi stat ta' ndafa aħjar minħabba l-qagħda mwiegħra li jinsabu fiha u l-allerġiji li wħud mill-istaff żviluppaw?

ONOR.

ĊENSU GALEA: Jien infurmat li fid-dipartiment tat-telegrafija mingħajr fili hemm general hand li xogħlu huwa biss it-tindif.

GŻIRA – DAR RESIDENZJALI GĦAL PERSUNI BID-DOWN SYNDROME

L-ONOR.

LEO BRINCAT staqsa lill-Viċi Prim Ministru u Ministru għall- Politika Soċjali: Jista' l-Ministru jgħid hemmx xi ħsieb li ssir xi dar residenzjali fil-Gżira jew fil-qrib ta' dan il-lokal fejn ikunu jistgħu jinżammu nies bid-Down Syndrome l-aktar dawk li jispiċċaw jitilfu l- ġenituri tagħhom?

Jista' l-Ministru jikkunsidra li jinħatar kumitat volontarju dwar din il-problema ħalli forsi tkun tista' tinsab soluzzjoni dejjiema għaliha?

ONOR.

LAWRENCE GONZI: Dan il-Gvern ilu li ħa inizjattiva biex tkun indirizzata l-problema li rrifera għaliha l-Onor.

Interpellant.

Tard is-sena l-oħra twaqqfet diviżjoni ġdida għall-għajxien issapportjat fi ħdan il-fondazzjoni għas-servizzi dwar ħarsien soċjali, li taqa' taħt ir- responsabbilta` tal-Ministeru għall-Politika Soċjali.

L-iskop ta' din id-diviżjoni hu li tissapportja persuni b'kull tip ta' diżabilita` fid-dar fejn jgħixu biex ittejjeb il-kwalita` tal-ħajja tagħhom u tnaqqas il-ħtieġa li jiġu mdaħħla f'istituzzjoni u, meta dan ma jkunx aktar possibbli, tgħin biex dawn il-persuni xorta jibqgħu jgħixu fil- komunita`.

Għal dan l-iskop id-diviżjoni qiegħda fil-fażi finali biex takkwista żewġ appartamenti, wieħed fil-Fgura u l-ieħor f'Ħal-Kirkop, kif ukoll qed tlesti bini ieħor fl-Imtarfa.

Barra minn hekk se jibda wkoll ix- xogħol meħtieġ biex jinfetħu sitt units fil-kumpless Ta' Vajrita, f'Marsascala, liema xogħol mistenni jkun lest kmieni s-sena d-dieħla.

Barra minn dan, il-Ministeru jgħin finanzjarjament lid-djar li diġa` twaqqfu fil-komunita`u li huma mmexxija minn NGOs.

GĦAWDEX - KARTA ANZJAN

L-ONOR.

LEO BRINCAT staqsa lill-Ministru għal Għawdex: Tista' l- Ministru tgħid x'inhi r-raġuni li f'Għawdex ħafna outlets u mezzi tat- trasport lanqas jirrikonoxxu l-karta anzjan?

ONOR.

GIOVANNA DEBONO: Nitlob lill-Onor.

Interpellant jgħid għalliema outlets qed jirriferi.

Rigward mezzi tat-trasport nirriferi lill-Onor.

Interpellant għat-tweġiba għal mistoqsija parlamentari 18955.

WHEELCHAIR GĦAL PERSUNA B'DIŻABILITA`

L-ONOR.

LEO BRINCAT staqsa lill-Viċi Prim Ministru u Ministru għall- Politika Soċjali: Jista' l-Ministru jgħid jistax jiġi pprovdut wheelchair għar-residenta li toqgħod fl-indirizz indikat separatament li tilfet is- saħħa tal-mixi?

ONOR.

LAWRENCE GONZI: Peress li fl-indirizz indikat mill-Onor.

Interpellant jidher li hemm diversi residenti, nitolbu jgħaddili, anke b'mod kunfidenzjali, dettalji dwar il-persuna li qed jirriferi għaliha biex il-każ ikun jista' jiġi nvestigat.

GŻIRA – CARER GĦAL PERSUNA ANZJANA

L-ONOR.

LEO BRINCAT staqsa lill-Viċi Prim Ministru u Ministru għall- Politika Soċjali: Jista' l-Ministru jgħid jistax jintbagħat carer biex taħsel il-premises tal-persuna li d-dettalji dwarha qed jintbagħtu separatament li hija armla u hija anzjana wisq biex tlaħħaq mal-faċendi fid- dar tagħha?

ONOR.

LAWRENCE GONZI: Ninsab infurmat li l-persuna ndikata qatt m'għamlet applikazzjoni għas-servizz li rrifera għalih l-Onor.

Interpellant.

Id-dipartiment konċernat bagħtilha l-applikazzjoni meħtieġa biex timliha u tirritornaha lid-dipartiment biex ikun jista' jikkunsidra t-talba.